CELEX: 32012R0815
Language: mt
Date: 2012-09-13 00:00:00
Title: Regolament ta’ Implimentazzjoni tal-Kummissjoni (UE) Nru 815/2012 tat- 13 ta’ Settembru 2012 li jistabbilixxi regoli ddettaljati għall-applikazzjoni ta’ Regolament tal-Kunsill (UE) Nru 904/2010, dwar skemi speċjali għal persuni taxxabbli li mhumiex stabbiliti li jfornu servizzi ta’ telekomunikazzjoni, ta’ xandir jew servizzi elettroniċi lil persuni mhux taxxabbli

14.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 249/3
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 815/2012
   tat-13 ta’ Settembru 2012
   li jistabbilixxi regoli ddettaljati għall-applikazzjoni ta’ Regolament tal-Kunsill (UE) Nru 904/2010, dwar skemi speċjali għal persuni taxxabbli li mhumiex stabbiliti li jfornu servizzi ta’ telekomunikazzjoni, ta’ xandir jew servizzi elettroniċi lil persuni mhux taxxabbli
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (UE) Nru 904/2010 tas-7 ta’ Ottubru 2010 dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjud (1), u b’mod partikolari l-Artikolu 44(1), it-tieni subparagrafu tal-Artikolu 44(2), l-Artikolu 45(1) u (2), u l-Artikolu 51(1) tiegħu,
   Billi:
   
               (1)
            
            
               Ir-Regolament (UE) Nru 904/2010 jistabilixxi r-regoli dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjud (VAT). L-Artikoli 44 u 45 tar-Regolament (UE) Nru 904/2010 speċifikament jikkonċernaw l-iskambju ta’ informazzjoni dwar l-iskemi speċjali għal servizzi ta’ telekomunikazzjoni, ta’ xandir jew ta’ servizzi elettroniċi previsti fil-Kapitolu 6 tat-Titolu XII tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (2). Dawn l-iskemi speċjali jinvolvu persuna taxxabbli stabbilita barra mill-Istat Membru ta’ konsum li jiddikjara l-VAT dovuta fuq il-bejgħ rilevanti fl-Istat Membru ta’ konsum permezz ta’ interface elettroniku fl-Istat Membru ta’ identifikazzjoni (Punt Uniku ta’ Servizz).
            
         
               (2)
            
            
               Ċerta informazzjoni dwar it-tranżazzjonijiet mwettqa taħt dawn l-iskemi speċjali għandha tiġi miġbura u mqassma bejn l-Istati Membri. Speċifikament, dan jirrigwarda l-iskambju tal-identifikazzjoni u tal-ġbir u l-iskambju tad-dettalji fid-dikjarazzjonijiet tal-VAT, inklużi l-korrezzjonijiet f’dawn id-dikjarazzzjonijiet tal-VAT, bejn l-Istati Membri.
            
         
               (3)
            
            
               Sabiex l-iskambju tal-informazzjoni iseħħ b’mod uniformi, huwa meħtieġ li jkunu adottati d-dettalji tekniċi ta’ tali skambju, inkluż messaġġ elettroniku komuni. Dan ikun jista’ jippermetti wkoll l-iżvilupp uniformi ta’ speċifikazzjonijiet tekniċi u funzjonali, għax ikunu qed isegwu qafas regolat.
            
         
               (4)
            
            
               Għandu jkun hemm ukoll, bla dewmien u b’mod uniformi, l-iskambju ta’ ċerta informazzjoni dwar bidliet fid-dettalji tal-identifikazzjoni bħall-esklużjoni minn skemi speċjali, bħall-waqfien volontarju jew bħall-bidla tal-Istat Membru ta’ identifikazzjoni sabiex l-Istati Membri jkunu jistgħu jissorveljaw l-applikazzjoni korretta tal-iskemi speċjali u jiġġieldu l-frodi. Għal dan il-għan, arranġamenti komuni għall-iskambju elettroniku ta’ tali informazzjoni għandhom jiġu pprovduti.
            
         
               (5)
            
            
               Sabiex il-piż amministrattiv jinżamm għal minimu, huwa neċessarju li jiġu stabbiliti ċerti ħtiġijiet tal-interface elettroniku li jiffaċilitaw is-sottomissjoni tal-informazzjoni għall-identifikazzjoni u tad-dikjarazzjonijiet tal-VAT mill-persuni taxxabbli. L-Istati Membri ma għandhomx jinżammu milli jipprovdu funzjonalitajiet addizzjonali li jkomplu jnaqqsu l-piżijiet amministrattivi.
            
         
               (6)
            
            
               Sabiex ikun żgurat li l-informazzjoni marbuta mar-reġistrazzjoni fl-iskema, u d-dikjarazzjonijiet tal-VAT li jsiru skont l-iskema, ikunu jistgħu jiġu trażmessi u pproċessati effettivament, l-Istati Membri għandhom jiżviluppaw l-interface elettroniku tagħhom b’mod uniformi. Għalhekk huwa meħtieġ li jiġi stabbilit messaġġ elettroniku komuni għat-twassil ta’ din l-informazzjoni.
            
         
               (7)
            
            
               Huwa meħtieġ li tiġi ċċarata l-informazzjoni li trid tiġi sottomessa f’każijiet fejn ma jsir l-ebda bejgħ taħt l-iskemi speċjali f’perjodu partikolari fi Stat Membru, jew f’kollha kemm huma.
            
         
               (8)
            
            
               Sabiex l-Istati Membri u l-persuni taxxabbli ikunu jistgħu jirreferu għad-dikjarazzjonijiet tal-VAT b’mod inekwivokabbli fil-komunikazzjoni sussegwenti tagħhom, inkluż il-ħlas tat-taxxa, l-Istat Membru ta’ identifikazzjoni għandu jalloka numru ta’ referenza uniku għal kull dikjarazzjoni tal-VAT.
            
         
               (9)
            
            
               Dan ir-Regolament għandu japplika mill-istess jum li fih jibdew japplikaw l-Artikoli 44 u 45 tar-Regolament (UE) Nru 904/2010.
            
         
               (10)
            
            
               Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Kooperazzjoni Amministrattiva,
            
         ADOTTAT DAN IR-REGOLAMENT:
   Artikolu 1
   Id-definizzjonijiet
   Għall-finijiet ta’ dan ir-Regolament, japplikaw id-definizzjonijiet li ġejjin:
   
               (1)
            
            
               “skema mhux tal-Unjoni” tfisser l-iskema speċjali għal servizzi ta’ telekomunikazzjoni, servizzi ta’ xandir jew servizzi elettroniċi fornuti minn persuni taxxabbli li mhumiex stabbiliti fil-Komunità, prevista fit-Taqsima 2 tal-Kapitolu 6 tat-Titolu XII tad-Direttiva 2006/112/KE;
            
         
               (2)
            
            
               “skema tal-Unjoni” tfisser l-iskema speċjali għal servizzi ta’ telekomunikazzjoni, servizzi ta’ xandir jew servizzi elettroniċi fornuti minn persuni taxxabbli stabbiliti fil-Komunità iżda mhux fl-Istat Membru ta’ konsum, prevista fit-Taqsima 3 tal-Kapitolu 6 tat-Titolu XII tad-Direttiva 2006/112/KE;
            
         
               (3)
            
            
               “skemi speċjali” tfisser l-iskema mhux tal-Unjoni u l-iskema tal-Unjoni;
            
         Artikolu 2
   Il-funzjonalitajiet tal-interface elettroniku
   L-interface elettroniku fl-Istat Membru ta’ identifikazzjoni li bih persuna taxxabbli tirreġistra għall-użu ta’ waħda mill-iskemi speċjali, u li permezz tagħha dik il-persuna tippreżenta d-dikjarazzjoniet tat-taxxa fuq il-valur miżjud (VAT) lill-Istat Membru ta’ identifikazzjoni skont din l-iskema, għandu jkollha l-funzjonalitajiet li ġejjin:
   
               (a)
            
            
               għandha toffri l-faċilità li taħżen id-dettalji ta’ identifikazzjoni skont l-Artikolu 361 tad-Direttiva 2006/112/KE, jew tad-dikjarazzjoni tal-VAT skont l-Artikoli 365 u 369g tad-Direttiva 2006/112/KE, qabel ma jkunu sottomessi;
            
         
               (b)
            
            
               għandha tippermetti lill-persuna taxxabbli tippreżenta l-informazzjoni rilevanti dwar id-dikjarazzjonijiet tal-VAT permezz ta’ trasferiment elettroniku tal-fajl skont il-kundizzjonijiet stabbiliti mill-Istat Membru ta’ identifikazzjoni.
            
         Artikolu 3
   It-twassil tal-informazzjoni ta’ identifikazzjoni
   1.   L-Istat Membru ta’ identifikazzjoni għandu jittrasmetti dan li ġej lill-Istati Membri l-oħra, permezz tan-network CCN/CSI:
   
               (a)
            
            
               informazzjoni biex tkun identifikata l-persuna taxxabbli li tuża l-iskema mhux tal-Unjoni;
            
         
               (b)
            
            
               dettalji simili biex tkun identifikata l-persuna taxxabbli li tuża l-iskema tal-Unjoni;
            
         
               (c)
            
            
               in-numru ta’ identifikazzjoni allokat.
            
         Il-messaġġ elettroniku komuni stabbilit fl-Anness I għandu jintuża biex jitrażmetti l-informazzjoni msemmija fl-ewwel subparagrafu. Il-kolonna B tal-messaġġ elettroniku komuni stabbilit fl-Anness I għandha tintuża għall-iskema mhux tal-Unjoni, u l-kolonna C ta’ dan il-messaġġ elettroniku komuni għandha tintuża għall-iskema tal-Unjoni.
   2.   L-Istat Membru ta’ identifikazzjoni għandu mingħajr dewmien jinforma lill-Istati Membri l-oħra permezz tan-netwerk CCN/CSI, permezz tal-messaġġ elettroniku komuni stipulat fl-Anness II għal dan ir-Regolament, fejn il-persuna taxxabbli:
   
               (a)
            
            
               hija eskluża minn waħda mill-iskemi speċjali;
            
         
               (b)
            
            
               volontarjament ma tibqax tuża waħda mill-iskemi speċjali;
            
         
               (c)
            
            
               tbiddel l-Istat Membru ta’ identifikazzjoni fi ħdan l-iskema tal-Unjoni.
            
         Artikolu 4
   Il-preżentazzjoni tad-dikjarazzjoni tal-VAT tal-persuna taxxabbli
   1.   Il-persuna taxxabbli għandha tippreżenta d-dikjarazzjonijiet tal-VAT bid-dettalji skont l-Artikoli 365 u 369g tad-Direttiva 2006/112/KE, lill-Istat Membru ta’ identifikazzjoni permezz tal-messaġġ elettroniku komuni stipulat fl-Anness III għal dan ir-Regolament. Il-kolonna B tal-messaġġ elettroniku komuni stabbilit fl-Anness III għandha tintuża għall-iskema mhux tal-Unjoni, u l-kolonna C ta’ dan il-messaġġ elettroniku komuni għandha tintuża għall-iskema tal-Unjoni.
   2.   Fejn persuna taxxabbli ma tforni l-ebda servizz taħt l-iskemi speċjali fl-ebda Stat Membru matul il-perjodu tar-rendikont, għandha titħejja dikjarazzjoni tal-VAT b’valur żero. Għal dan il-għan, il-kaxxi 1, 2 u 21 biss tal-messaġġ elettroniku komuni stabbilit fl-Anness III għandhom jimtlew għall-iskema tal-Unjoni, u l-kaxxi 1, 2 u 11 għall-iskema mhux tal-Unjoni.
   3.   Il-persuna taxxabbli tkun biss meħtieġa li ddaħħal il-forniment tas-servizzi li jikkonċernaw Stat Membru ta’ konsum u minn Stat Membru ta’ stabbiliment jekk il-forniment tas-servizzi taħt l-iskemi speċjali jkun ġie magħmul fi jew minn dak l-Istat Membru rispettivament waqt il-perjodu tar-rendikont.
   Artikolu 5
   It-twassil tal-informazzjoni li tinsab fid-dikjarazzjoni tal-VAT
   L-informazzjoni li tinsab fid-dikjarazzjoni tal-VAT imsemmija fl-Artikolu 4(1) għandha tintbagħat mill-Istat Membru ta’ identifikazzjoni lil kull Stat Membru ta’ konsum u ta’ stabbiliment imsemmija fid-dikjarazzjoni tal-VAT, permezz tan-netwerk CCN/CSI billi jintuża l-messaġġ elettroniku komuni stabbilit fl-Anness III għal dan ir-Regolament.
   Għall-fini tal-ewwel paragrafu, l-Istat Membru ta’ identifikazzjoni għandu jittrasmetti lill-Istat Membru ta’ konsum u ta’ stabbiliment, fejn jew minn fejn il-fornimenti jkunu saru, l-informazzjoni ġenerali li tinsab fil-parti 1 tal-messaġġ elettroniku komuni stabbilit fl-Anness III, flimkien mal-informazzjoni fil-parti 2 ta’ dak il-messaġġ elettroniku komuni rigward dak l-Istat Membru partikolari ta’ konsum jew ta’ stabbiliment.
   L-Istat Membru ta’ identifikazzjoni għandu jittrasmetti l-informazzjoni li fiha d-dikjarazzjoni tal-VAT lil dawk l-Istati Membri biss li ġew indikati fuq dik id-dikjarazzjoni tal-VAT.
   Artikolu 6
   Numru ta’ referenza uniku
   L-informazzjoni trażmessa skont l-Artikolu 5 għandu jkun fiha numru ta’ referenza allokat mill-Istat Membru ta’ identifikazzjoni li jkun uniku għad-dikjarazzjoni speċifika tal-VAT.
   Artikolu 7
   Il-korrezzjonijiet fid-dikjarazzjonijiet tal-VAT
   L-Istat Membru ta’ identifikazzjoni għandu jippermetti lill-persuna taxxabbli biex tikkoreġi kwalunkwe dikjarazzjoni tal-VAT permezz tal-interface elettroniku msemmi fl-Artikolu 2. L-Istat Membru ta’ identifikazzjoni għandu jittrasmetti l-informazzjoni bil-korrezzjonijiet lill-Istat(i) Membru(i) ta’ konsum u ta’ stabbiliment ikkonċernat(i) skont l-Artikolu 5, u jirreġistra l-ħin ta’ din l-informazzjoni.
   Artikolu 8
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mill-1 ta’ Jannar 2015.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-13 ta’ Settembru 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 12.10.2010, p. 1.
   
      (2)  ĠU L 347, 11.12.2006, p. 1.
   
      ANNESS I
      
         Dettalji ta’ Identifikazzjoni
      
      
                  Kolonna A
               
               
                  Kolonna B
               
               
                  Kolonna C
               
            
                  In-numru tal-kaxxa
               
               
                  L-iskema mhux tal-Unjoni
               
               
                  L-iskema tal-Unjoni
               
            
                  1
               
               
                  Numru ta’ identifikazzjoni tal-VAT tal-individwu allokat mill-Istat Membru ta’ identifikazzjoni skont l-Artikolu 362 tad-Direttiva 2006/112/KE (1)
                  
               
               
                  Numru ta’ identifikazzjoni tal-VAT tal-individwu allokat mill-Istat Membru ta’ identifikazzjoni skont l-Artikolu 369d tad-Direttiva 2006/112/KE, inkluż il-kodiċi tal-pajjiż
               
            
                  2
               
               
                  In-numru nazzjonali tat-taxxa, jekk jeżisti
               
               
                   
               
            
                  3
               
               
                  Isem il-kumpanija
               
               
                  Isem il-kumpanija
               
            
                  4
               
               
                  L-isem/ismijiet kummerċjali tal-kumpanija jekk differenti minn isem il-kumpanija
               
               
                  L-isem/ismijiet kummerċjali tal-kumpanija jekk differenti minn isem il-kumpanija
               
            
                  5
               
               
                  L-indirizz postali sħiħ (2)
                  
               
               
                  L-indirizz postali sħiħ (3)
                  
               
            
                  6
               
               
                  Il-pajjiż li fih il-persuna taxxabbli għandha l-post tan-negozju
               
               
                  Il-pajjiż li fih il-persuna taxxabbli għandha l-post tan-negozju, jekk ma jkunx fl-Unjoni
               
            
                  7
               
               
                  L-indirizz elettroniku tal-persuna taxxabbli
               
               
                  L-indirizz elettroniku tal-persuna taxxabbli
               
            
                  8
               
               
                  Il-websajt(s) tal-persuna taxxabbli meta disponibbli
               
               
                  Il-websajt(s) tal-persuna taxxabbli meta disponibbli
               
            
                  9
               
               
                  Isem ta’ kuntatt
               
               
                  Isem ta’ kuntatt
               
            
                  10
               
               
                  In-numru tat-telefown
               
               
                  In-numru tat-telefown
               
            
                  11
               
               
                  In-numru tal-IBAN jew tal-OBAN
               
               
                  In-numru tal-IBAN
               
            
                  12
               
               
                  In-numru tal-BIC
               
               
                  In-numru tal-BIC
               
            
                  13.1
               
               
                   
               
               
                  In-numru/i ta’ identifikazzjoni tal-VAT tal-individwu jew jekk mhux disponibbli, in-numru/i ta’ referenza tat-taxxa allokat(i) mill-Istat(i) Membru/i li fih il-persuna taxxabbli għandha stabbiliment(i) fiss(i) (4) minbarra dawk fl-Istat Membru ta’ identifikazzjoni
               
            
                  14.1
               
               
                   
               
               
                  L-indirizz(i) postali sħiħ/sħaħ u l-isem/ismijiet kummerċjali tal-istabbilimenti fissi (5) minbarra dawk fl-Istat Membru ta’ identifikazzjoni
               
            
                  15.1
               
               
                   
               
               
                  In-numru/i ta’ identifikazzjoni tal-VAT allokat(i) mill-Istat(i) Membru/i bħala persuna taxxabbli mhux stabbilita (6)
                  
               
            
                  16
               
               
                  Dikjarazzjoni elettronika li l-persuna taxxabbli mhijiex irreġistrata għall-VAT fl-Unjoni
               
               
                   
               
            
                  17
               
               
                  Id-data ta’ meta bdiet tintuża l-iskema (7)
                  
               
               
                  Id-data ta’ meta bdiet tintuża l-iskema (8)
                  
               
            
                  18
               
               
                  Id-data tat-talba li għandha tiġi rreġistrat taħt l-iskema mill-persuna taxxabbli
               
               
                  Id-data tat-talba li għandha tiġi rreġistrat taħt l-iskema mill-persuna taxxabbli
               
            
                  19
               
               
                  Id-data tad-deċiżjoni ta’ reġistrazzjoni mill-Istat Membru ta’ identifikazzjoni
               
               
                  Id-data tad-deċiżjoni ta’ reġistrazzjoni mill-Istat Membru ta’ identifikazzjoni
               
            
                  20
               
               
                   
               
               
                  Indika jekk il-persuna taxxabbli hijiex grupp għall-iskop tal-VAT (9)
                  
               
            
                  21
               
               
                  In-numru/i ta’ identifikazzjoni tal-VAT tal-individwu allokat(i) mill-Istat Membru ta’ identifikazzjoni skont l-Artikoli 362 jew 369d tad-Direttiva 2006/112/KE jekk qabel kienet użata waħda mill-iskemi.
               
               
                  In-numru/i ta’ identifikazzjoni tal-VAT tal-individwu allokat(i) mill-Istat Membru ta’ identifikazzjoni skont l-Artikoli 362 jew 369d tad-Direttiva 2006/112/KE jekk qabel kienet użata waħda mill-iskemi.
               
            
         (1)  Għandu jkun segwit il-format: UExxxyyyyyz fejn: XXX huwa n-numru ISO bi 3 figuri tal-MSI; YYYYY huwa n-numru b’5 figuri assenjat mill-MSI; u z huwa l-figura ta’ kontroll.
      
         (2)  Jekk hemm kodiċi postali għandu jiġi indikat.
      
         (3)  Jekk hemm kodiċi postali għandu jiġi indikat.
      
         (4)  Fejn hemm iktar minn stabbiliment wieħed fiss, uża l-kaxxa 13.1, 13.2, eċċ
      
         (5)  Fejn hemm iktar minn stabbiliment wieħed fiss, uża l-kaxxa 14.1, 14.2, eċċ.
      
         (6)  Fejn hemm aktar minn numru ta’ identifikazzjoni tal-VAT wieħed allokat mill-Istat(i) Membru/i, bħala persuna taxxabbli mhux stabbilita, uża l-kaxxa 15.1, 15.2 eċċ.
      
         (7)  Dan f’ċerti każijiet limitati jista’ jkun qabel id-data ta’ reġistrazzjoni fl-iskema.
      
         (8)  Dan f’ċerti każijiet limitati jista’ jkun qabel id-data ta’ reġistrazzjoni fl-iskema.
      
         (9)  Din hija sempliċiment kaxxa li għandha tiġi mmarkata iva/le.
   
   
      ANNESS II
      
         Dettalji dwar l-istatus ta’ persuna taxxabbli fir-reġistru ta’ Stat Membru ta’ identifikazzjoni
      
      
                  Numru ta’ identifikazzjoni tal-VAT tal-individwu allokat mill-Istat Membru ta’ identifikazzjoni, li jinkludi il-kodiċi tal-pajjiż
               
            
                  Id-data minn meta l-bidla hija effettiva
               
               
                  Ir-raġuni għat-tibdil fir-reġistru tal-istatus tal-persuna taxxabbli permezz tal-użu tal-kodiċijiet li ġejjin:
                  
                              (1)
                           
                           
                              Il-persuna taxxabbli nnotifikat lill-Istat Membru ta’ identifikazzjoni li m’għadhiex tforni servizzi ta’ telekomunikazzjoni, ta’ xandir jew servizzi elettroniċi;
                           
                        
                              (2)
                           
                           
                              Huwa mifhum mill-Istat Membru ta’ identifikazzjoni li l-attivitajiet taxxabbli tal-persuna taxxabbli, koperti bl-iskema speċjali, jkunu ntemmu;
                           
                        
                              (3)
                           
                           
                              Il-persuna taxxabbli m’għadhiex tissodisfa l-kundizzjonijiet meħtieġa għall-użu ta’ din l-iskema speċjali;
                           
                        
                              (4)
                           
                           
                              Il-persuna taxxabbli b’mod persistenti ma tikkonformax mar-regoli tal-iskema speċjali;
                           
                        
                              (5)
                           
                           
                              Il-persuna taxxabbli talbet li volontarjament toħroġ mill-iskema;
                           
                        
                              (6)
                           
                           
                              Il-persuna taxxabbli talbet li tkun identifikata fi Stat Membru ġdid ta’ identifikazzjoni.
                           
                        
            
   
      ANNESS III
      
         Id-Dikjarazzjonijiet tal-VAT
      
      
                  
                     Parti 1:   Informazzjoni ġenerali
                  
               
            
                  Kolonna A
               
               
                  Kolonna B
               
               
                  Kolonna C
               
            
                  In-numru tal-kaxxa
               
               
                  L-iskema mhux tal-Unjoni
               
               
                  L-iskema tal-Unjoni
               
            
                  
                     Numru ta’ referenza uniku
                      (1):
               
            
                  1
               
               
                  In-numru ta’ identifikazzjoni tal-VAT ta’ individwu allokat mill-Istat Membru ta’ identifikazzjoni skont l-Artikolu 362 tad-Direttiva 2006/112/KE
               
               
                  Numru ta’ identifikazzjoni tal-VAT ta’ individwu allokat mill-Istat Membru ta’ identifikazzjoni skont l-Artikolu 369d tad-Direttiva 2006/112/KE, inkluż il-kodiċi tal-pajjiż
               
            
                  2
               
               
                  Il-perjodu tar-rendikont tal-VAT (2)
                  
               
               
                  Il-perjodu tar-rendikont tal-VAT (3)
                  
               
            
                  2a
               
               
                  Data tal-bidu u data tat-tmiem tal-perjodu (4)
                  
               
               
                  Data tal-bidu u data tat-tmiem tal-perjodu (5)
                  
               
            
                  3
               
               
                  Munita
               
               
                  Munita
               
            
                  
                     Parti 2:   Għal kull Stat Membru ta’ konsum fejn hija dovuta l-VAT
                      (6)
                  
               
            
                  2(a)   Il-fornimenti mwettqa mill-post tan-negozju jew mill-istabbiliment fiss fl-Istat Membru ta’ identifikazzjoni
                  
               
            
                  4.1
               
               
                  Il-kodiċi tal-pajjiż tal-Istat Membru ta’ konsum
               
               
                  Il-kodiċi tal-pajjiż tal-Istat Membru ta’ konsum
               
            
                  5.1
               
               
                  Ir-rata tal-VAT standard fl-Istat Membru ta’ konsum
               
               
                  Ir-rata tal-VAT standard fl-Istat Membru ta’ konsum
               
            
                  6.1
               
               
                  Ir-rata tal-VAT imnaqqsa fl-Istat Membru ta’ konsum
               
               
                  Ir-rata tal-VAT imnaqqsa fl-Istat Membru ta’ konsum
               
            
                  7.1
               
               
                  L-ammont taxxabbli bir-rata standard
               
               
                  L-ammont taxxabbli bir-rata standard
               
            
                  8.1
               
               
                  L-ammont tal-VAT bir-rata standard
               
               
                  L-ammont tal-VAT bir-rata standard
               
            
                  9.1
               
               
                  L-ammont taxxabbli bir-rata mnaqqsa
               
               
                  L-ammont taxxabbli bir-rata mnaqqsa
               
            
                  10.1
               
               
                  L-ammont tal-VAT bir-rata mnaqqsa
               
               
                  L-ammont tal-VAT bir-rata mnaqqsa
               
            
                  11.1
               
               
                  L-ammont totali tal-VAT pagabbli
               
               
                  L-ammont totali tal-VAT pagabbli għall-forniment ta’ servizzi mwettaq mill-post tan-negozju jew minn stabbiliment fiss fl-Istat Membru ta’ identifikazzjoni
               
            
                  2(b)   Il-fornimenti mwettqa minn stabbilimenti fissi mhux fl-Istat Membru ta’ identifikazzjoni
                      (7)
                  
               
            
                  12.1
               
               
                   
               
               
                  Il-kodiċi tal-pajjiż tal-Istat Membru ta’ konsum
               
            
                  13.1
               
               
                   
               
               
                  Ir-rata tal-VAT standard fl-Istat Membru ta’ konsum
               
            
                  14.1
               
               
                   
               
               
                  Ir-rata tal-VAT imnaqqsa fl-Istat Membru ta’ konsum
               
            
                  15.1
               
               
                   
               
               
                  Numru ta’ identifikazzjoni tal-VAT tal-individwu, jew jekk mhux disponibbli in-numru ta’ referenza tat-taxxa, allokat mill-Istat Membru ta’ stabbiliment fiss, inkluż il-kodiċi tal-pajjiż
               
            
                  16.1
               
               
                   
               
               
                  L-ammont taxxabbli bir-rata standard
               
            
                  17.1
               
               
                   
               
               
                  L-ammont pagabbli tal-VAT bir-rata standard
               
            
                  18.1
               
               
                   
               
               
                  L-ammont taxxabbli bir-rata mnaqqsa
               
            
                  19.1
               
               
                   
               
               
                  L-ammont pagabbli tal-VAT bir-rata mnaqqsa
               
            
                  20.1
               
               
                   
               
               
                  L-ammont totali tal-VAT pagabbli għall-forniment ta’ servizzi mwettqa minn stabbiliment fiss mhux fl-Istat Membru ta’ identifikazzjoni.
               
            
                  2(c)   It-total komplessiv għall-post tan-negozju jew għall-istabbiliment fiss fl-Istat Membru ta’ identifikazzjoni, u għall-istabbilimenti fissi kollha fl-Istati Membri l-oħra kollha
                  
               
            
                  21.1
               
               
                   
               
               
                  L-ammont totali tal-VAT pagabbli mill-istabbilimenti kollha (Kaxxa 11.1 + Kaxxa 11.2 … + Kaxxa 20.1 + Kaxxa 20.2 …)
               
            
         (1)  In-numru ta’ referenza uniku kif allokat mill-Istat Membru ta’ identifikazzjoni għandu jikkonsisti mill-kodiċi tal-pajjiż għall-MSI/għan-numru/għall-perjodu tar-rendikont tal-VAT/ — jiġifieri GB/xxxxxxxxx/Q1.yy + żid il-ħin irreġistrat għal kull verżjoni. In-numru għandu jingħata mill-Istat Membru ta’ identifikazzjoni qabel it-twassil tar-rendikont lill-Istati Membri l-oħra kkonċernati.
      
         (2)  Għandu x’jaqsam mat-trimestri kalendarji: Q1.yyyy – Q2.yyyy – Q3.yyyy Q4.yyyy.
      
         (3)  Għandu x’jaqsam mat-trimestri kalendarji: Q1.yyyy – Q2.yyyy – Q3.yyyy Q4.yyyy.
      
         (4)  Għandha timtela’ biss f’każijiet fejn il-persuna taxxabbli tippreżenta aktar minn dikjarazzjoni waħda tal-VAT għall-istess kwart ta’ sena. Tirrigwarda l-jiem kalendarji: jj.xx.ssss — jj.xx.ssss.
      
         (5)  Għandha timtela’ biss f’każijiet fejn il-persuna taxxabbli tippreżenta aktar minn dikjarazzjoni waħda tal-VAT għall-istess kwart ta’ sena. Tirrigwarda l-jiem kalendarji: jj.xx.ssss — jj.xx.ssss.
      
         (6)  Fejn ikun hemm aktar minn Stat Membru wieħed ta’ konsum (jew jekk fi Stat Membru wieħed ta’ konsum kien hemm bidla fir-rata tal-VAT fin-nofs ta’ trimestru), uża l-kaxxa 4.2, 5.2, 6.2, eċċ.
      
         (7)  Meta hemm aktar minn stabbiliment wieħed, uża l-kaxxa 12.1.2, 13.1.2 14.1.2, eċċ.